Chelsea F.C.

Chelsea Football Club ir profesionāls Anglijas futbola klubs no Rietumlondonas. Klubs dibināts 1905. gadā, pašlaik spēlē Anglijas Premjerlīgā un lielāko daļu no savas vēstures ir pavadījuši Anglijas futbola augstākajā līmenī. "Chelsea" ir seškārtēji Anglijas čempioni, pirmo titulu iegūstot 1955. gadā, savukārt, līdz šim pēdējo — 2017. gadā. Klubs ir astoņas reizes ieguvis prestižāko no Anglijas nacionālajiem kausiem – Futbola Asociācijas, jeb FA kausu, pēdējo no tiem iegūstot 2018. gadā. Tāpat klubs ir piecas reizes ieguvis Līgas kausu, kā arī četras reizes FA Community Shield. Kluba futbolisti ir divas reizes uzvarējuši UEFA Čempionu līgā (2012. un 2021. gadā), divas reizes UEFA Eiropas līgā (2013. un 2019. gadā), kā arī divreiz izcīnījuši Kausu ieguvēju kausu (1971, 1998). 1998. gadā ir izcīnīts arī UEFA Superkauss.

Chelsea mājvieta ir 41 623 vietu ietilpīgais Stamford Bridge futbola stadions Fulemā, Rietumlondonā, kur viņi ir spēlējuši kopš kluba dibināšanas. Neskatoties uz savu nosaukumu, klubs atrodas ārpus Kensingtonas un Čelsijas karaliskā mikrorajona, Hamersmita un Fulhemas Londonas mikrorajonā. 2003. gadā to nopirka Krievijas naftas magnāts Romāns Abramovičs.

Chelsea tradicionālās formas krāsas ir spilgti zila krekliem un šortiem ar baltām zeķēm. Kluba logo ir ticis mainīts vairākas reizes, mēģinot modernizēt vai atjaunot zīmolu; pašreizējais logo, kurā redzams ceremonijas lauva turot zizli, ir modificēta versija pirmo reizi pieņemtajam 1950. gados. Klubam vidēji ir piektais augstākais visu laiku atbalstītāju apmeklējums Anglijas futbolā. Kluba vidējais mājas spēļu apmeklējums 2008./09. gada sezonā bija 41 464, sestais augstākais Premjerlīgā.

 Vēsture 

Klubs tika dibināts 1905. gada 10. martā ar nosaukumu The Rising Sun. Kluba pirmais treneris bija Džons Robertsons. Savā pirmajā spēlē Chelsea zaudēja Stokportas County komandai ar rezultātu 1-0. "Chelsea" palielināja savu popularitāti parakstot līgumus ar slaveniem futbolistiem.

1952. gadā par kluba treneri kļuva Teds Dreiks, kurš turpināja popularizēt klubu. 1955. gadā komanda ieguva pirmo trofeju uzvarot līgas čempionātā.

1960. gadā klubā spēlēja daudzi talantīgi futbolisti. No 1961 līdz 1967. gadam kluba treneris bija Tommijs Dokhertijs. Chelsea uzvarēja vairākās kausu sacensībās 1960. un 1970. gadu laikā, bet pēc tam nespēja iegūt nevienu nozīmīgu titulu līdz 1997. gadam. 1982. gadā par kluba īpašnieku kļuva Kens Beits. 1996. gadā par kluba treneri kļuva nīderlantietis Rūds Gullits.

2003. gadā Kens Beits pārdeva klubu, un par kluba īpašnieku kļuva krievu miljonārs Romans Abramovičs. No 2007. – 2008. gadam kluba treneris bija Avrams Grants. 2008. gada 24. maijā klubs lauza līgumu ar kluba treneri Avramu Grantu.

 Komandas sastāvs 

 Sasniegumi 
 Anglijas futbola augstākais līmenis (līdz 1992. gadam Pirmā divīzija; tagad — Premjerlīga)
 Čempioni (6): 1954–55, 2004–05, 2005–06, 2009–10, 2014–15, 2016–17
 Vicečempioni (4): 2003–04, 2006–07, 2007–08, 2010–11
 Anglijas futbola 2. līmenis (1893.—1992. Otrā divīzija; 1992.—2004. Pirmā divīzija; tagad — Championship)
 Čempioni (2): 1983–84, 1988–89
 Vicečempioni (5): 1906–07, 1911–12, 1929–30, 1962–63, 1976–77
 FA kauss
 Kausa ieguvēji (8): 1969–70, 1996–97, 1999–2000, 2006–07, 2008–09, 2009–10, 2011–12, 2017–18
 Finālisti (8): 1914–15, 1966–67, 1993–94, 2001–02, 2016–17, 2019–20, 2020–21, 2021–22
 Anglijas Līgas kauss
 Kausa ieguvēji (5): 1964–65, 1997–98, 2004–05, 2006–07, 2014–15
 Finālisti (4): 1971–72, 2007–08, 2018–19, 2021–22
 FA Community Shield (līdz 2001. gadam — Charity Shield)
 Kausa ieguvēji (4): 1955, 2000, 2005, 2009
 UEFA Čempionu līga
 Kausa ieguvēji (2): 2011–12, 2020–21
 Finālisti (1): 2007–08 
 UEFA Eiropas līga
 Kausa ieguvēji (1): 2012–13, 2018–19
 UEFA Konferences līga
 Kausa ieguvēji (1): 2024–25
 UEFA Kausu ieguvēju kauss
 Kausa ieguvēji (2): 1970–71, 1997–98
 UEFA Superkauss
 Kausa ieguvēji (2): 1998, 2021
 Finālisti (3): 2012, 2013, 2019
 FIFA Klubu Pasaules kauss
 Kausa ieguvēji (2): 2021, 2025
 Finālisti (1): 2012

 Atsauces 

 Ārējās saites 

 Oficiālā kluba vietne

Kategorija:Anglijas futbola klubi
Kategorija:Chelsea F.C.